stanford-oval/wikipedia huggingface dataset:
ראסל וילסון
קריירה ב-NFL > סיאטל סיהוקס (החל מ-2012) > 2022–2024

במהלך סופרבול LVI, זכה בפרס בארט (על שמו של בראיין "בארט" סטאר שהיה קוורטרבק ומאמן בליגת ה־NFL) המוענק לספורטאי שהפגין אופי ומנהיגות יוצאי דופן על המגרש ומחוצה לו בתרומה לקהילה.
ב-8 במרץ עבר בטרייד לדנבר ברונקוס.
ב-4 במרץ 2024 לאחר תקופה מאכזבת במועדון הברונקוס הודיעו כי ראסל ישוחרר ב-13 במרץ מהקבוצה.
ב-15 במרץ חתם ראסל על חוזה לעונה בשווי 1.2 מיליון דולר (חוזה מינימום לשחקן בעל וותק של 7+ שנים בליגה) אצל הפיטסבורג סטילרס.
הערות שוליים

↑  Seahawks QB Russell Wilson will receive 2022 Bart Starr Award on Saturday, Seahawks Wire, ‏2022-02-08 (באנגלית אמריקאית)
↑  Statement from GM George Paton & HC Sean Payton, www.denverbroncos.com (באנגלית אמריקאית)
↑  Wilson signed to one-year contract, www.steelers.com (באנגלית אמריקאית)
| --- | --- |
בקרת זהויות :  LCCN: n2014011854  VIAF: 307171651   WorldCat (עם VIAF): 307171651
אמנזיית גל-מאן

אמנזיית גל-מאן, היא התופעה שבה מומחים בתחום מסוים שמים לב לשגיאות מהותיות בדיווחי תקשורת הנוגעים לתחום המומחיות שלהם, אך בשל "אמנזיה" ממשיכים לייחס דרגת אמינות גבוהה לדיווחים בתקשורת אודות תחומים שמחוץ לתחום ההתמחות שלהם.
השם לתופעה ניתן על ידי הסופר מייקל קרייטון בהרצאה שנתן בשנת 2002. לדבריו, קרייטון שוחח על התופעה עם הפיזיקאי הנודע מארי גל-מאן ובחר לקרוא לה על שמו כדי להקנות לה נופך יותר סמכותי:
" בתמצית, אמנזיית גל-מאן היא כדלהלן. אתה פותח את העיתון בכתבה על נושא שאתה מכיר היטב. במקרה של מארי, פיזיקה. במקרה שלי, עסקי השעשועים. אתה קורא את הכתבה ומגלה שלעיתונאי אין שום הבנה בעובדות או בנושאים. לעיתים קרובות, הכתבה כל כך שגויה עד כדי הצגה הפוכה של הסיפור בה התוצאה גורמת לסיבה. אני קורא לסיפורים מעין אלו "רחובות רטובים גורמים לגשם". העיתונים מלאים בהם. בכל מקרה, אתה קורא את השגיאות הרבות בסיפור בייאוש או בשעשוע, הופך את הדף לחדשות פנים או חוץ וקורא את שאר העיתון כאילו שהוא אמין יותר לגבי פלסטין מאשר השטויות שקראת קודם. אתה הופך את הדף ושוכח את מה שידעת.

זוהי אמנזיית גל-מאן. אציין שהיא אינה קיימת בתחומים אחרים של החיים. בחיים הרגילים, כשמישהו מגזים או משקר לך בעקביות, מיד תעבור לקחת בערבון מוגבל כל דבר נוסף שיגידו. בבית המשפט, קיימת הדוקטרינה Falsus in uno, falsus in omnibus שפירושה "שקר בחלק אחד שווה שקר בהכל". אבל כשזה מגיע לתקשורת, אנו מאמינים, בניגוד לראיות, שכדאי לנו לקרוא חלקים אחרים של העיתון. כשבפועל, זה כמעט בוודאות לא נכון. ההסבר היחיד להתנהגות מסוג זה הוא אמנזיה."
תופעה דומה לאמנזיית גל-מאן מגולמת ב-"חוק אמינות התקשורת" שתוארה על ידי העיתונאי האמריקני ארווין קנול: "כל מה שאתה קורא בעיתון הוא אמת לאמיתה למעט הסיפור הנדיר לגביו יש לך ידע מכלי ראשון".
הערות שוליים

↑  MichaelCrichton.com | Why Speculate?, web.archive.org, ‏2007-07-14
↑  Required Reading Smith on Lawyers - The New York Times, web.archive.org, ‏2023-04-25
פראן טורס

פראן טורס גרסיה (בספרדית: Ferran Torres García; נולד ב-29 בפברואר 2000) הוא כדורגלן ספרדי המשחק בעמדת הקיצוני בברצלונה מהלה ליגה ובנבחרת ספרד.
קריירת מועדונים > ולנסיה

טורס נולד בעיירה פויוס שבמחוז האוטונומי ולנסיה שבספרד. בגיל שש הצטרף לאקדמיה של ולנסיה, הקבוצה הגדולה של המחוז.
באוקטובר 2016, כשהיה בן 16 וחצי, החל לשחק במדי קבוצת המילואים של ולנסיה בליגה השלישית בספרד. את עונת 2017/2018 החל כשחקן קבוצת המילואים של ולנסיה אך במהלך העונה קודם לקבוצה הבוגרת של המועדון שמשחקת בלה ליגה.
ב-30 בנובמבר 2017 ערך את הופעת הבכורה שלו במדי ולנסיה כשנכנס כמחליף בניצחון 1–4 על ריאל סרגוסה במסגרת הגביע הספרדי. ב-16 בדצמבר ערך את הופעת הבכורה שלו בלה ליגה, כשנכנס כמחליף במשחק מול אייבר, בכך הפך לשחקן הראשון שנולד בשנות ה-2000 שמשחק בליגה הספרדית. באותה עונה ערך 16 הופעות במדי ולנסיה. בעונת 2018/2019 קיבל מספר רב יותר של הזדמנויות תחת המאמן מרסליניו, ושותף במדי הקבוצה גם בליגת האלופות.
את שערו הראשון במדי הקבוצה כבש בניצחון 0–3 על ספורטינג חיחון בשמינית גמר הגביע הספרדי. ארבעה ימים לאחר מכן הוא כבש את שערו הראשון בלה ליגה, בניצחון 1–2 על סלטה ויגו. הוא כבש שני שערים באותה עונה בליגה ועזר לוולנסיה לסיים במקום הרביעי ולהבטיח מקום בליגת האלופות, ולנסיה גם זכתה בגביע הספרדי באותה עונה לאחר שניצחה את ברצלונה בגמר, אך טורס לא שותף במשחק הגמר.
בעונת 2019/2020 הפך לשחקן הרכב קבוע בוולנסיה, כשבאותה עונה הוא כבש שישה שערים, ארבעה מתוכם בליגה ושני שערים בליגת האלופות. עם זאת, ולנסיה הייתה בעונה לא פשוטה במהלכה פוטרו שני מאמנים, מרסליניו ואלברט סלאדס, והיא סיימה במקום התשיעי בליגה.
קריירת מועדונים > מנצ'סטר סיטי

ב-4 באוגוסט 2020 חתם במנצ'סטר סיטי מהפרמייר ליג על חוזה לחמש עונות. סכום ההעברה הוא 25 מיליון אירו ועוד בונוסים בסכום 12 מיליון אירו.
ב-3 בנובמבר הפך לשחקן הראשון בתולדות מנצ'סטר סיטי שכובש בשלוש ההופעות הראשונות שלו בליגת האלופות. ב-28 בנובמבר כבש שער בכורה בפרמייר ליג, בניצחון קבוצתו 0–5 על ברנלי.
קריירת מועדונים > ברצלונה

ב-28 בדצמבר 2021 חתם בברצלונה מהלה ליגה על חוזה עד שנת 2027. סכום ההעברה הוא 55 מיליון אירו ועוד בונוסים עתידיים בסכום עשרה מיליון אירו. סעיף השחרור שלו בקבוצה עומד על מיליארד אירו.
ב-12 בינואר 2022 ערך את הופעת הבכורה שלו בהפסד 2–3 לריאל מדריד בחצי גמר הסופר קאפ. ב-20 בינואר 2022 כבש את שער הבכורה שלו במדי ברצלונה בהפסד 2–3 לאתלטיק בילבאו במסגרת הגביע הספרדי. ב-6 במרץ כבש את השער הראשון שלו בלה ליגה במדי ברצלונה, בניצחון 2–1 על אלצ'ה.
קריירה בינלאומית

16 יום בלבד לאחר שחתם במנצ'סטר סיטי זומן טורס לראשונה לנבחרת ספרד הבוגרת. הוא ערך את הופעת הבכורה שלו נגד גרמניה בליגת האומות ב-3 בספטמבר 2020. שלושה ימים לאחר מכן כבש את שערו הראשון בניצחון 4–0 על אוקראינה. ב-17 בנובמבר 2020 כבש שלושער בניצחון 6–0 על גרמניה.
נכלל בסגל נבחרת ספרד לטורניר מונדיאל 2022.
טורס זומן על ידי לואיס דה לה פואנטה מאמן נבחרת ספרד לקחת חלק בטורניר יורו 2024.
תארים

הגביע הספרדי: 2018/19
גביע הליגה האנגלית: 2020/21
פרמייר ליג: 2020/21
לה ליגה: 2022/23
הסופר קאפ הספרדי: 2023
ליגת האומות: 2023
אליפות אירופה: יורו 2024
אליפות אירופה בכדורגל עד גיל 17: 2017
אליפות אירופה בכדורגל עד גיל 19: 2019
נבחרת הטורניר במסגרת אליפות אירופה בכדורגל עד גיל 19: 2019
שער העונה במנצ'סטר סיטי: 2020/21
מלך השערים בליגת האומות: 2020/21 (6 שערים, ביחד עם ארלינג האלנד ו-רומלו לוקאקו)
מהלך החודש בלה ליגה: ינואר 2024 (יחד עם ז'ואאו פליקס)
הערות שוליים

↑  OFICIAL Lista de convocados para la Copa Mundial de Fútbol de la FIFA Catar 2022, באתר פדרציית הכדורגל הספרדית המלכותית, 11 בנובמבר 2022 (בספרדית)
| נבחרת ספרד – יורו 2020 |
| --- | --- | --- |
|  1 דה חאה •  2 אספיליקווטה •  3 ד. יורנטה •  4 פאו טורס •  5 בוסקטס •  6 מ. יורנטה •  7 מוראטה •  8 קוקה •  9 מורנו •  10 טיאגו •   11 פראן טורס •  12 גרסיה • 13 סאנצ'ס •  14 גאיה • 15  • 16 רודרי • 17 רואיס • 18 אלבה • 19 אולמו • 20 אדאמה • 21 אויארסבאל • 22 סראביה • 23 סימון • 24 לאפורט • 26 פדרי • מאמן: לואיס אנריקה |  1 דה חאה •  2 אספיליקווטה •  3 ד. יורנטה •  4 פאו טורס •  5 בוסקטס •  6 מ. יורנטה •  7 מוראטה •  8 קוקה •  9 מורנו •  10 טיאגו •   11 פראן טורס •  12 גרסיה • 13 סאנצ'ס •  14 גאיה • 15  • 16 רודרי • 17 רואיס • 18 אלבה • 19 אולמו • 20 אדאמה • 21 אויארסבאל • 22 סראביה • 23 סימון • 24 לאפורט • 26 פדרי • מאמן: לואיס אנריקה | ספרד |
| נבחרת ספרד – מונדיאל 2022 |
| --- | --- | --- |
|  1 סאנצ'ס •  2 אספיליקווטה •  3 גרסיה •  4 פא. טורס •  5 בוסקטס •  6 יורנטה •  7 מוראטה •  8 קוקה •  9 גאבי •  10 אסנסיו •   11 פר. טורס •  12 ויליאמס • 13 ראיה •  14 באלדה • 15 גייאמון • 16 רודרי • 17 פינו • 18 אלבה • 19 סולר • 20 קרבחאל • 21 אולמו • 22 סראביה • 23 סימון • 24 לאפורט • 25 פאטי • 26 פדרי • מאמן: אנריקה |  1 סאנצ'ס •  2 אספיליקווטה •  3 גרסיה •  4 פא. טורס •  5 בוסקטס •  6 יורנטה •  7 מוראטה •  8 קוקה •  9 גאבי •  10 אסנסיו •   11 פר. טורס •  12 ויליאמס • 13 ראיה •  14 באלדה • 15 גייאמון • 16 רודרי • 17 פינו • 18 אלבה • 19 סולר • 20 קרבחאל • 21 אולמו • 22 סראביה • 23 סימון • 24 לאפורט • 25 פאטי • 26 פדרי • מאמן: אנריקה | ספרד |
| נבחרת ספרד – יורו 2024 |
| --- | --- | --- |
|  1 ראיה •  2 קרבחאל •  3 לה נורמן •  4 נאצ'ו •  5 ויוויאן •  6 מרינו •  7 מוראטה •  8 רואיס •  9 חוסלו •  10 אולמו •   11 פראן טורס •  12 גרימלדו • 13 רמירו •  14 לאפורט • 15 באנה • 16 רודרי • 17 ויליאמס • 18 סובימנדי • 19 ימאל • 20 פדרי • 21 אויארסבאל • 22 נבאס • 23 סימון • 24 קוקורייה • 25 לופס • 26 פרס • מאמן: לואיס דה לה פואנטה |  1 ראיה •  2 קרבחאל •  3 לה נורמן •  4 נאצ'ו •  5 ויוויאן •  6 מרינו •  7 מוראטה •  8 רואיס •  9 חוסלו •  10 אולמו •   11 פראן טורס •  12 גרימלדו • 13 רמירו •  14 לאפורט • 15 באנה • 16 רודרי • 17 ויליאמס • 18 סובימנדי • 19 ימאל • 20 פדרי • 21 אויארסבאל • 22 נבאס • 23 סימון • 24 קוקורייה • 25 לופס • 26 פרס • מאמן: לואיס דה לה פואנטה | ספרד |
| --- | --- |
בקרת זהויות :  GND: 1335647090  VIAF: 5600172126414003340003   WorldCat (עם VIAF): 5600172126414003340003
פנחס גולדשמידט

| --- | --- |

 לידה:  21 ביולי 1963 (בן 61) ציריך 
 מדינה:  שווייץ 
 השכלה:  ישיבת פוניבז'  ישיבת נר ישראל 
 תחומי עיסוק:  נשיא ועידת רבני אירופה, רבה של הקהילה היהודית במוסקבה
 www.jewishcom.ru
 פרסים והוקרה:  פרס קרל הגדול (2024)  לגיון הכבוד 
 
הרב פנחס גולדשמידט (נולד ב-21 ביולי 1963) כיהן כרבה של הקהילה היהודית במוסקבה, חבר נשיאות בקונגרס יהודי רוסיה. נבחר ב-2011 לכהן כנשיא ועידת רבני אירופה, לאחר תפקיד קודם כיו"ר הוועדה המתמדת של הארגון.
ביוגרפיה

נולד לאליזבת ושלמה בציריך. משפחתו מתגוררת מזה ארבעה דורות בשווייץ. אביו היה תעשיין שפיתח מערכת למיון וסידור ביגוד. אבי סבו מצד אביו שימש כרב הראשי של יהודי דנמרק ומאוחר יותר של קהילת ציריך.
למד אצל הרב משה סולובייצ'יק, ולאחר מכן בישיבת פוניבז' בבני-ברק, בישיבות מרכז הרב, טלז, במיר, ובישיבת נר ישראל בבלטימור, שם גם הוסמך לרבנות. במקביל למד במכון ג'ונס הופקינס, שם קיבל תואר שני.
בין 1987–1989 עסק ברבנות בנצרת עילית[דרושה הבהרה], ועסק רבות בקליטה רוחנית של העולים מברית המועצות. בשנת 1989 נשלח על ידי רבו הרב משה סולובייצ'יק לעמוד בראשות בית הדין של ברית המועצות ואחר כך של חבר המדינות.
הרב גולדשמידט היה בין המייסדים של הקונגרס היהודי הרוסי, שבו הוא מכהן כחבר הנשיאות. כמו כן ביוזמתו הוקמה ישיבת אוהלי יעקב במוסקבה ובית הספר היהודי הכללי "עץ חיים". הרב גולדשמיט נודע כרבם של כמה מהאוליגרכים הרוסים ובהם ארקדי גאידמק. הרב חיבר שו"ת על בעיות הלכתיות של יהודי חבר העמים בשם "זיכרון בספר".
בסוף שנת ה'תשע"ב (2012) פרסם מאמר ביקורתי נגד מוסד הרבנות הראשית לישראל והרבנים הראשיים לישראל. בעקבות כך פרסמו חברי נשיאות הארגון המקביל מרכז רבני אירופה מכתב תמיכה ברבנים הראשיים לישראל ומחו "על כל ניסיון לפגוע במעמדו של הרב מצגר ולהצר את צעדיו על ידי גורמים שונים וח"ו יכול להביא לידי חילול השם".
בשנת 2016 ממשלת הרפובליקה הצרפתית העניקה לרב גולדשמידט את אות המסדר הלאומי של לגיון הכבוד על תרומתו הרמה לחיזוק היחסים בין רוסיה וצרפת.
בזמן מלחמת רוסיה-אוקראינה בשנת 2022, עזב במפתיע, לדבריו בכדי לסעוד את אביו. הוא מינה את סגנו, הרב דוד יושובייב, לממלא מקומו – והודיע שימשיך לכהן כראש בית הדין הרבני של מדינות חבר העמים והמדינות הבלטיות. בשבועות הראשונים אחרי עזיבתו שהה הרב גולדשמידט בבירות במזרח אירופה, ועסק בסיוע לפליטים היהודים מאוקראינה, אך בשלב מסוים הגיע לישראל ומאז היה בארץ. לפי ציוץ של כלתו, הוא עזב את רוסיה לאחר שהופעל עליו לחץ מצד הרשויות להביע תמיכה במלחמה באוקראינה – והוא סירב לעשות זאת. ב-7 ביולי 2022 סיים את תפקידו כרב הקהילה במוסקבה, לאחר 33 שנים.
על פי דיווח של אינטרפקס, כלי חדשות רוסי, משרד המשפטים הרוסי הודיע כי הרב פנחס גולדשמידט, הרב הראשי לשעבר של מוסקבה נחשב ל"סוכן זר".
חיים אישיים

מתגורר בירושלים. נשוי לדרה, ילידת ארצות הברית, ואב לשבעה ילדים.
הערות שוליים

↑  Moscow rabbi taking reins of European rabbis’ group, באתר JTA
↑  לילי גלילי, מהפך: הרב "של גאידמק" הוזמן לראשונה לפוטין, באתר הארץ, 10 באוקטובר 2007
↑  הרב פנחס גולדשמיט, ‏הרבנים הראשיים לישראל מזיקים / הרב פנחס גולדשמיט, באתר כיכר השבת, 30 באוגוסט 2012
↑  יצחק רבינוביץ, ‏רבני אירופה: "מוחים על הניסיון לפגוע ברב מצגר", באתר כיכר השבת, 5 בספטמבר 2012
↑  דוד ברון וחנן גרינווד, עזב את מוסקבה? הרב פנחס גולדשמידט // צילום: ועידת רבני אירופה פרסום ראשון יהדות חדשות היהדות ברקע המשבר ברוסיה: הרב של מוסקבה עזב את המדינה, באתר ישראל היום, 3 במאי 2022
↑  הרב של מוסקבה סירב לתמוך במלחמה – ונאלץ לעזוב את רוסיה, באתר ynet, 7 ביוני 2022
↑  איתמר אייכנר, כחמישה חודשים לאחר שסירב לתמוך במלחמה: רבה של מוסקבה הודח, באתר ynet, 7 ביולי 2022
| --- | --- |
בקרת זהויות :  NLI: 987007308063005171  GND: 1160778582  ISNI: 0000 0000 6855 350X  LCCN: nr95047135  VIAF: 97197550   WorldCat (עם VIAF): 97197550
דגל המושל הכללי של אוסטרליה

| --- | --- |

 סוג הדגל:   דגל מדיני, דגל הצי המדיני
 יחס אורך/גובה:  1:2
 הונף לראשונה:  1936
 מוטיבים עיצוביים:  דגל כחול עליו מופיעה הציצה מתוך שלט האצולה המלכותי של מלכת בריטניה ומתחתיו הכיתוב חבר העמים של אוסטרליה באנגלית
דגל המושל הכללי של אוסטרליה (באנגלית: Flag of the Governor-General of Australia) הוא הדגל המסמל את המושל הכללי של אוסטרליה ומונף באתרים בהם מבקר המושל הכללי, במגוריו הרשמיים ועל מכוניתו.
היסטוריה

בגרסה הראשונה של הדגל בה נעשה שימוש בין השנים 1902–1909 היה היוניון ג'ק שבמרכזו כוכב בן שישה קצוות, שעליו כתר וסביבו מעגל מוזהב וראשי תירס.
בשנת 1909, נוסף קצה נוסף לכוכב חבר העמים ודגל המושל הכללי שונה בהתאם.
ב-16 ביולי 1936 אומץ הדגל הנוכחי של המושל הכללי.
תיאור הדגל

יחס הדגל הוא 1:2 ובו הסמל המלכותי הבריטי - אריה אדום שלראשו כתר מוזהב, העומד על כתר אדוארד הקדוש, ומתחתיו המילים "חבר העמים של אוסטרליה" ("COMMONWEALTH OF AUSTRALIA") באותיות כחולות קהות על רקע של קלף מוזהב.
סלידובו

סלידובו (אוקראינית: Сели́дове, רוסית: Селидово, בעבר נקראה בשם סלידיבקה) היא עיר במחוז דונצק שבאוקראינה.
העיר ממוקמת בחלקו המערבי של המחוז, למרגלות נהר סולונה (המקושר לאגן הדנייפר).
נכון לשנת 2022, אוכלוסיית העיר מנתה 21,521 תושבים, מתוכם כ-60% ממוצא אוקראיני וכ-35% ממוצא רוסי.
באוגוסט 2024, כוחות צבא רוסיה החלו המתקפה על העיר ובאוקטובר 2024, העיר נכבשה על ידי הכוחות המזוינים של הפדרציה הרוסית.
הערות שוליים

↑  https://ukrstat.gov.ua/druk/publicat/kat_u/2022/zb/05/zb_Сhuselnist.pdf
↑  https://web.archive.org/web/20120207045443/http://donetskstat.gov.ua/census/census.php?ncp=11&ncp1=6
ערך זה הוא קצרמרבנושא יישובים באוקראינה. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סלידובו".
קשישטוף קישלובסקי

| --- | --- |

קשישטוף קישלובסקי בפורטרט של הצלם האיטלקי אלברטו טרילה, פסטיבל הסרטים של ונציה, 1994
 לידה:  27 ביוני 1941 ורשה, גנרלגוברנמן 
 פטירה:  13 במרץ 1996 (בגיל 54) ורשה, רפובליקת פולין 
 מקום קבורה:  בית הקברות פובונזקי 
 מדינה:  פולין 
 תקופת הפעילות:  מ-1955 
 מקום לימודים:  בית הספר הלאומי לקולנוע בלודז' 
 מספר צאצאים:  1 
 פרסים והוקרה:  פרס האקדמיה האירופית לקולנוע לסרט הטוב ביותר (1988)  אביר מסדר האמנויות והספרות 
 פרופיל ב-IMDb
 
קשישטוף קישלובסקי (בפולנית: Krzysztof Kieślowski‏; 27 ביוני 1941 ורשה, פולין – 13 במרץ 1996 ורשה) היה תסריטאי ובמאי קולנוע פולני.
ביוגרפיה

קישלובסקי נולד בוורשה שבפולין, למשפחה קתולית. האב היה מהנדס, ובעקבות מחלת השחפת בה לקה אביו, נדדה המשפחה מוורשה לכל מקום בו יכלו למצוא טיפול מתאים. בגיל 16 החל ללמוד בבית ספר לכבאות, אך בשלב מוקדם נשר מהלימודים ועבר ללמוד בימוי תיאטרון בבית הספר הטכני לתיאטרון בוורשה. קישלובסקי השלים את לימודי הקולנוע בבית הספר לקולנוע בלודז' לאחר שנכשל שלוש פעמים במבחני הקבלה. שם גם למד הבמאי רומן פולנסקי.
בראשית דרכו יצר קישלובסקי סרטים דוקומנטריים שעסקו בחיי היומיום של מעמד הפועלים בפולין. החל משנת 1975 החל ליצור סרטים עלילתיים, ובשנת 1979 זכה לראשונה בהכרה ממסדית, עם זכייתו בפרס הראשון בפסטיבל הבינלאומי לקולנוע במוסקבה.
קישלובסקי מת בגיל 54 בוורשה במהלך ניתוח לב פתוח בעקבות התקף לב. ידידו הקרוב זביגנייב פרייזנר, שהלחין פסקולים לכמה מסרטיו (לרבות טרילוגיית שלושת הצבעים (אנ')), הלחין לזכרו את היצירה רקוויאם לחבר שלי.
יצירות בולטות

סרטו "שלושת הצבעים: כחול" זכה בשנת 1993 בפרס ראשון בפסטיבל הסרטים בוונציה. הסרט "כחול" פתח טרילוגיה של סרטים המתארת את האיחוד האירופי דרך שלושה משלים (כל אחד מהסרטים). כחול - מתייחס לחירות, לבן - מתייחס לשוויון, ואדום - מתייחס לאחווה, שלושת צבעי הדגל הצרפתי המתייחסים בהתאמה לשלושת העקרונות של המהפכה הצרפתית. ב"כחול" שיחקו ז'ולייט בינוש, שרלוט ורי ובנואה רז'ן.
סרטיו העלילתיים הבולטים ביותר של קישלובסקי הם "חייה הכפולים של ורוניק", "דקלוג (עשרת הדיברות)" ו"שלושת הצבעים: כחול, לבן, אדום".
למרות שטען כי הוא פורש מעולם הקולנוע לאחר שהשלים את טרילוגיית שלושת הצבעים (אנ'), הרי שעד מותו עבד על טרילוגיה חדשה, אותה לא הספיק להשלים. שלושת התסריטים שנותרו בלתי גמורים הושלמו על ידי במאים צעירים ועד כה הופקו שניים מסרטי הטרילוגיה: "שמים" (Heaven, 2002), שבוים על ידי טום טייקר, ו"גיהנום" (Hell, 2005), שבוים על ידי דניס טנוביק.
סרטים עלילתיים

שמות הסרטים בעברית כפי שהופצו בישראל:
Personnel (Personnel) -1975
The Scar (Blizna) -1976
Camera Buff (Amator) -1979
Blind Chance (Przypadek) -1981 - כוחו של מקרה
No End (Bez końca) -1984 - לשכב עם זר
The Decalogue (Dekalog) -1988 - עשרת הדברות
A Short Film About Killing (Krótki film o zabijaniu) -1988
A Short Film About Love (Krótki film o miłości) -1989 - סיפור קצר על אהבה
The Double Life of Véronique (La Double vie de Véronique/Podwójne życie Weroniki) -1991 -חייה הכפולים של ורוניק
Three Colors: Blue (Trois couleurs: Bleu) -1993 - שלושת הצבעים: כחול
Three Colors: White (Trois couleurs: Blanc/Trzy kolory: Biały) -1994 - שלושת הצבעים: לבן
Three Colors: Red (Trois couleurs: Rouge) -1994- שלושת הצבעים: אדום
הערות שוליים

↑  אורי קליין, אפור או בלי צבעים בכלל, באתר הארץ, 6 באפריל 2008
↑  מאיר שניצר, סרט / האחת מתה, והשנייה דא, חדשות, 20 בנובמבר 1991
↑  נסים דיין, ‏הידיים, ידי קישלובסקי, באתר גלובס, 4 ביולי 2002
↑  אורי קליין, עוד שלוש אחיות, באתר הארץ, 12 בספטמבר 2006
| --- | --- |
בקרת זהויות :  NLI: 987007296970305171  PLWABN: 9810624487905606  BIBSYS: 90781999  BNC: 000311095  BNE: XX1088670  BnF: cb121995481 (data)  CANTIC: a10109122  CiNii: DA09208474  GND: 119135779  ICCU: BVEV009901  ISNI: 0000 0001 2148 3302  LCCN: n91062133  LNB: 000021028  MusicBrainz: 92d18a2f-07a3-4df7-bd43-e6ba0021b762  NDL: 00469533  NKC: mzk2002149182  NLA: 35978718  NLK: KAC199614857  NSK: 000394775  NTA: 075186292  RERO: 02-A003453325  SELIBR: 67040  SNAC: w6kh4140  SUDOC: 032370571  Trove: 1171431  ULAN: 500332936  VIAF: 114446336   WorldCat (עם VIAF): 114446336
נפוליאון סרוני

| --- | --- |

נפוליאון סרוני, דיוקן עצמי
 לידה:  9 במרץ 1821 קוויבק, קנדה תחתית 
 פטירה:  9 בנובמבר 1896 (בגיל 75) ניו יורק, ארצות הברית 
 מקום קבורה:  בית הקברות גרינווד 
 תקופת הפעילות:  1841–1890 (כ־49 שנים) 
 תחום יצירה:  צילום
 צאצאים:  Otto Sarony 
 
הדפס של נפוליאון סרוני והנרי מז'ור המתאר את אופנת שנת 1850 בפריז
תצלום פורטרט של אוסקר ויילד משנת 1882, שצולם על ידי נפוליאון סרוני.
נַפּוֹלִיאוֹן סָרוֹנִי (בצרפתית: Napoleon Sarony; ‏9 במרץ 1821, קוויבק סיטי – 9 בנובמבר 1896, ניו יורק) היה צלם אמריקאי ממוצא קנדי, הידוע בעיקר בשל צילומי פורטרט של כוכבי תיאטרון אמריקאים של סוף המאה ה-19.
ביוגרפיה

סרוני נולד בקוויבק בשנת 1821 ועבר לניו יורק בשנת 1836. בתחילה עבד כמאייר, ולאחר מכן פתח יחד עם ג'יימס מז'ור בית עסק לליטוגרפיה בשנת 1843. ב־1845 החליף הנרי מז'ור את ג'יימס בעסק. העסק פעל ברציפות עד שנת 1867, אז הקים סרוני סטודיו צילום עצמאי בכיכר יוניון. בתקופה זו, נהגו צלמים לצלם פורטרטים של מפורסמים, תמורת תשלום, לקבל זכויות יוצרים על התמונות ולמכור אותם ברווח. לדוגמה, דווח כי סרוני שילם לשחקנית שרה ברנאר סכום של 1,500 דולר (כ-20,000 דולר במונחים של היום), תמורת הזכות לצלמה.
סרוני התחתן פעמיים. אשתו הראשונה נפטרה ב־1858 והשנייה, לואי, נודעה בהתנהגותה האקסצנטרית – נהגה מדי פעם לשכור לכמה שעות שמלה אופנתית מיוחדת, לטיול אחר-הצהריים בכיכר וושינגטון. אחיו של סרוני, אוליבר סרוני, היה גם הוא צלם פורטרטים, שנפטר בשנת 1879. בנו של סרוני, אוטו (1859–1903), המשיך במסורת המשפחתית גם הוא, כצלם.
נפוליאון סרוני נקבר בברוקלין.
זכויות יוצרים

צילומי הפורטרט שערך סרוני למחזאי אוסקר ויילד הפכו מוקד לתביעת זכויות יוצרים שנידונה בבית המשפט העליון של ארצות הברית בשנת 1884 (Burrow-Giles Lithographic Co. v. Sarony). בעקבות התביעה הרחיב בית המשפט את זכויות היוצרים גם לצילומים. במשפט, תבע סרוני מפרסמים שהשתמשו בתמונה שצילם (אוסקר ויילד מספר 18) בפרסומת, וזכה בפיצויים של 610 דולר (כ־12,000 דולר במונחים של היום).
מבחר צילומים

אוסקר ויילד
השחקנית שרה ברנאר
שרה ברנאר בתפקידה כקלאופטרה, 1891
הממציא ניקולה טסלה (תחריט של תמונה)
נפות הונגריה

חלוקת הונגריה למחוזות (כחול) ולנפות (לבן, בהגדלה)
נפות הונגריה (בהונגרית: járás) הן 174 אזורים גאוגרפיים שהיו מחלקים את מחוזות הונגריה בחלוקה שהתקיימה בין השנים 1994–2013 כחלק מהחלוקה המנהלית של הונגריה. שימושן העיקרי ומטרת הקמתן של הנפות הייתה למטרות פיתוח וסטטיסטיקה אזוריים בהונגריה. הנפות נוצרו מקיבוץ יישובים ורשויות באותו המחוז ולא היה קיים מצב בו שתי רשויות משני מחוזות שונים השתייכו לנפה אחת. החל מ-1 בינואר 2013 עברה הסמכות הניהולית של הנפות למחוזות המדינה והן שמשו רק לאיסוף נתונים סטטיסטיים עד לביטולן הסופי ב-25 בפברואר 2014.
בעת קיומן, הנפות היו ברמת LAU-1 כחלק מהחלוקה ליחידות טריטוריאליות לסטטיסטיקה של מדינות האיחוד האירופי – NUTS.
היסטוריה > הקמה

חלוקת הנפות של הונגריה מקבילה לחלוקה ההיסטורית ל'מחוזות' שנקראה Plural járások) járás) והתקיימה החל משנת 1850 באימפריה האוסטרית; בשנת 1945 מנתה חלוקה זו 151 מחוזות אם כי מספרם הלך ופחת כך שבשנת 1975 מנתה החלוקה 92 מחוזות ובעת ביטולה ב-31 בדצמבר 1983 מנתה החלוקה 83 מחוזות בלבד.
בשנת 1994 הציג נשיא הלשכה ההונגרית המרכזית לסטטיסטיקה את תוכנית חלוקת מחוזות המדינה לנפות כיחידות טריטוריאליות למדידת תהליכים סטטיסטיים, כתוצאה מכך ולאחר שעבר חוק בנדון הוכרזו 138 נפות המחלקות את מחוזות המדינה, בתיקון שנערך בחוק לאחר מכן מספר הנפות גדל ל-150 החל מ-1 באוגוסט 1997 ונשמר עד לשנת 2003 שבה נערך שינוי בסידור ותיחום הנפות שהעלה את מספרן ל-168 נפות, עד לשנת 2007 בה נוספו עוד 6 נפות והגיעו למספרן הסופי שנשמר עד לביטול החלוקה - 174 נפות המחלקות את 19 מחוזות הונגריה.
היסטוריה > הקמה > בין השנים 2007–2012

ב-10 בספטמבר 2007 התקבל בפרלמנט ההונגרי חוק בנושא מתן לנפות סמכויות בענייני ניהול ופיתוח אזורי, כתוצאה מכך הוקמו אגודות לפיתוח רב תכליתי בכל אחת מ-173 הנפות בהונגריה, (למעט בודפשט הבירה שבה העירייה אחראית לפיתוח העיר) אך ריבוי הרשויות-המקומיות בחלק מהנפות שהגיע אף ל-30–40 רשויות באותה הנפה, הקשה על ביצוע משימות האגודות ביעילות ואף נוצרו שיתופי-פעולה תת-אזוריים בין רשויות-מקומיות באותה הנפה שלא היו כוללים את כל חלקי הנפה, ובעצם כתוצאה מכך חדלה משמעות הקמת האגודות, והן חדלו להתקיים עם ביטול החוק והעברת הסמכויות הניהוליות למחוזות המדינה ב-1 בינואר 2013.
היסטוריה > הקמה > בין השנים 2007–2012 > ביטול החלוקה לנפות

עם ביטול החוק מ-2007 שנתן לנפות סמכויות בנושאי ניהול ופיתוח, והעברת הסמכויות למחוזות המדינה, חזרו הנפות לשימושן הקודם למטרות סטטיסטיקה בלבד עד לביטולן הסופי ב-25 בפברואר 2014.
רשימת הנפות > מחוז גיור-מושון-שופרון (Győr-Moson-Sopron megye)

נפת צ'ורנה
נפת גיור
נפת קאפובאר
נפת מושונמגירובאר
נפת פנונהלמה
נפת שופרון
נפת טט
רשימת הנפות > מחוז ואש (Vas megye)

נפת Celldömölk
נפת Csepreg
נפת Körmend
נפת Kőszeg
נפת Őriszentpéter
נפת Sárvár
נפת Szentgotthárd
נפת Szombathely
נפת Vasvár
רשימת הנפות > מחוז זאלה (Zala megye)

Hévíz
Keszthely
Keszthely-Hévíz (עד- 2007)
Lenti
Letenye
Pacsa
Nagykanizsa
Zalaegerszeg
Zalakaros
Zalaszentgrót
רשימת הנפות > מחוז באראניה (Baranya megye)

Komló
Mohács
Pécs
Pécsvárad
Sásd
Sellye
Siklós
Szentlőrinc
Szigetvár
רשימת הנפות > מחוז שומוג' (Somogy megye)

Balatonföldvár
Barcs
Csurgó
Fonyód
Kadarkút
Kaposvár
Lengyeltóti
Marcali
Nagyatád
Siófok
Tab
רשימת הנפות > מחוז טולנה (Tolna megye)

Bonyhád
Dombóvár
Paks
Szekszárd
Tamási
רשימת הנפות > מחוז פייר (Fejér megye)

Aba
Adony
Bicske
Dunaújváros
Enying
Ercsi
Gárdony
Mór
Sárbogárd
Székesfehérvár
רשימת הנפות > מחוז קומארום-אסטרגום (Komárom-Esztergom megye)

Dorog
Esztergom
Kisbér
Komárom
Oroszlány
Tatabánya
Tata
רשימת הנפות > מחוז וספרם (Veszprém megye)

נפת אייקה
נפת בלטונאלמאדי
נפת בלטונפירד
נפת דווצ'ר
נפת פאפה
נפת שימג
נפת טפולצה
נפת ורפולטה
נפת וספרם
נפת זירץ
רשימת הנפות > מחוז פשט (Pest megye)

Aszód
Budaörs
Cegléd
Dabas
Dunakeszi
Érd
Gödöllő
Gyál
Monor
Nagykáta
Pilisvörösvár
Ráckeve
Szentendre
Szob
Vác
Veresegyház
רשימת הנפות > מחוז בורשוד-אבאוי-זמפלן (Borsod-Abaúj-Zemplén megye)

נפת פוטנוק
נפת ציגאנד
נפת אדלן
נפת אנץ'
נפת קזינצברציקה
נפת מזצ'אט
נפת מזקבשד
נפת מישקולץ
נפת אוזד
נפת שארושפטק
נפת שאטוראליאויהיי
נפת סרנץ'
נפת סיקסו
נפת טיסאויווארוש
נפת טוקאי
נפת גנץ
רשימת הנפות > מחוז הווש (Heves megye)

נפת אגר
נפת ג'נג'ש
נפת הווש
נפת הטוון
נפת בלפאטפלווה
נפת פיזשבון
נפת פטרוואשארה
רשימת הנפות > מחוז נוגראד (Nógrád megye)

Balassagyarmat
Bátonyterenye
Pásztó
Rétság
Salgótarján
Szécsény
רשימת הנפות > מחוז היידו-ביהר (Hajdú-Bihar megye)

Balmazújváros
Berettyóújfalu
Debrecen
Derecske-Létavértes
Hajdúböszörmény
Hajdúhadház
Hajdúszoboszló
Polgár
Püspökladány
רשימת הנפות > מחוז יאס-נאג'קון-סולנוק (Jász-Nagykun-Szolnok megye)

Jászberény
Karcag
Kunszentmárton
Mezőtúr
Szolnok
Tiszafüred
Törökszentmiklós
רשימת הנפות > מחוז סבולץ'-סטמאר-ברג (Szabolcs-Szatmár-Bereg megye)

נפת בקטלוראנטהאזה
נפת צ'נגר
נפת פהרגיארמט
נפת קמצ'ה
נפת איבראן
נפת קישווארדה
נפת מטסלקה
נפת נאג'קאלו
נפת נירבאטור
נפת נירג'האזה
נפת טיסוושווארי
נפת ואשארושנמן
נפת זאהון